b'\n_START_ARTICLE_\nVideospillkonsollenes syvende generasjon\n_START_PARAGRAPH_\nVideospillkonsollenes syvende generasjon begynte i 2005 med utgivelsen av Xbox 360. I 2006 kom PlayStation 3 og Nintendo Wii. Den \xc3\xa5ttende generasjonen kom i 2012. Hver konsoll introduserte nye innovasjoner fra den forrige generasjonen. Xbox 360-konsollen renderet spill i HD uten oppskalering, mens PlayStation -konsollen kunne spille av HD-filmer via en innebygd Blu-ray-spiller, mens Wii-konsollen fokuserte p\xc3\xa5 bevegelseskontroller i tillegg til joysticker. Innen den syvende videospillgenerasjonen kom hadde spillkonsoller blitt en viktig del av den globale IKT-infrastrukturen. I 2007 var det ansl\xc3\xa5tt at spillkonsoller sto for rundt 25\xc2\xa0% av verdens generelle databehandlingskraft._NEWLINE_Sony pr\xc3\xb8vde seg p\xc3\xa5 markedet med bevegelseskontroller et stykke inn i generasjonen med PlayStation Move, etter Nintendos suksess med Wii-konsollen. Microsoft gjorde det samme med Kinect. I motsetning til de to andre systemene, bruker ikke Kinect noen kontrollere i forbindelse med sine bevegelseskontroller, og bruker bare spillerens bevegelser. Etter \xc3\xa5 ha solgt over \xc3\xa5tte millioner enheter i l\xc3\xb8pet av de f\xc3\xb8rste 60 dagene etter den ble lansert, har Kinect verdensrekorden for raskestselgende forbrukerelektronikkenhet i Guinness rekordbok. De h\xc3\xa5ndholdte konsollene som tilh\xc3\xb8rer denne generasjonen startet \xc3\xa5 komme ut i 2004 med lanseringen av Nintendo DS.'